SINGER วิ่งแรง 9% “นิวไฮ” รอบ 7 ปี โบรกเชียร์ “ซื้อ” อัพกำไรปี 64-65 ขึ้น 20%
SINGER วิ่งแรง 9% “นิวไฮ” รอบ 7 ปี โบรกเชียร์ “ซื้อ” อัพกำไรปี 64-65 ขึ้น 20%
18 ธ.ค. 2563

ผู้สื่อข่าวรายงานว่า ราคาหุ้น บริษัท ซิงเกอร์ประเทศไทย จำกัด (มหาชน) หรือ SINGER ณ เวลา 15.56 น. อยู่ที่ระดับ 20.10 บาท บวก 1.70 บาท หรือ 9.24% สูงสุดที่ระดับ 20.10 บาท ต่ำสุดที่ระดับ 19.10 บาท ด้วยมูลค่าการซื้อขาย 454.60 ล้านบาท โดยราคาหุ้นปรับตัวเพิ่มขึ้นทำจุดสูงสุดอีกครั้งในรอบกว่า 7 ปี นับตั้งแต่ราคาหุ้นปิดที่ระดับ 20.29 บาท เมื่อวันที่ 14 พ.ย. 56

ด้าน บล.เมย์แบงก์ กิมเอ็ง แนะนำ “ซื้อ” ราคาเป้าหมาย 21 บาท/หุ้น โดยมองว่าปี 2563 เป็นปีที่ดีและได้พิสูจน์ New normal ของฐานกำไรระดับร้อยล้านต่อไตรมาสของ SINGER โดยมองว่าจะการเติบโตของกำไรยังไปต่อในปี 2564-65 จึงปรับประมาณกำไรขึ้น 20% จาก Credit cost ดีกว่าคาดถึง 300bps ด้วยคุณภาพสินทรัพย์ที่ดีในทุกธุรกิจ แนวโน้ม NPL จะลดลงต่อในอีกสองปีข้างหน้า ควบคู่กับไปการขยายพอร์ตสินเชื่อจำนำทะเบียน (C4C) ได้ในทุกไตรมาส
โดยประเมินกำไรปีหน้า +21% จากปีก่อน พร้อมปรับไปใช้ราคาเป้าหมายของปี 2564 ที่ 21 บ./หุ้น อิง P/E 18 เท่า ที่กรอบล่างของกลุ่ม Non-banks และส่วนลดอีก 10% แนะนำ “ซื้อ”